Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen (Kroatian liittyminen) /* COM/2015/018 final - 2015/0011 (NLE) */





PERUSTELUT 1. EHDOTUKSEN TAUSTA Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA:n sekakomitean työjärjestystä, jotta voidaan ottaa huomioon Brysselissä 11. huhtikuuta 2014 allekirjoitettu sopimus Kroatian tasavallan osallistumisesta Euroopan talousalueeseen, jäljempänä ’ETA:n vuoden 2014 laajentumissopimus’. ETA:n vuoden 2014 laajentumissopimusta on sovellettu sen allekirjoittajiin väliaikaisesti huhtikuun 12. päivästä 2014. ETA:n vuoden 2014 laajentumissopimuksella muutetaan ETA-sopimuksen 129 artiklan 1 kohtaa kroaatin lisäämiseksi ETA-sopimuksen kielten luetteloon. Sen vuoksi olisi muutettava ETA:n sekakomitean työjärjestystä, joka hyväksyttiin 8. helmikuuta 1994 tehdyllä ETA:n sekakomitean päätöksellä N:o 1/94 ja jota on muutettu 8. helmikuuta 2005 tehdyllä ETA:n sekakomitean päätöksellä N:o 24/2005[1]. ETA:n sekakomitean päätöstä on sovellettava väliaikaisesti ETA:n vuoden 2014 laajentumissopimuksen voimaantuloon asti. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan ensimmäisessä luetelmakohdassa määrätään, että kun on kyse unionin kannasta muihin kuin sellaisiin ETA:n sekakomitean päätöksiin, jotka koskevat unionin lainsäädäntöön kuuluvan säännöksen laajentamista koskemaan Euroopan talousaluetta, neuvosto ratkaisee asian komission ehdotuksesta yksinkertaisella enemmistöllä, jos päätös koskee sekakomitean työjärjestystä taikka jotakin menettelykysymystä. Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian. 2015/0011 (NLE) Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen (Kroatian liittyminen) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[2] ja erityisesti sen 1 artiklan 3 kohdan b alakohdan ensimmäisen luetelmakohdan, ottaa huomioon Euroopan komission ehdotuksen, sekä katsoo seuraavaa: (1) Brysselissä 11 päivänä huhtikuuta 2014 allekirjoitetulla sopimuksella Kroatian tasavallan osallistumisesta Euroopan talousalueeseen[3], jäljempänä ’ETA:n vuoden 2014 laajentumissopimus’, muutetaan ETA-sopimuksen 129 artiklan 1 kohtaa kroaatin lisäämiseksi ETA-sopimuksen kielten luetteloon. (2) Sen vuoksi olisi muutettava ETA:n sekakomitean työjärjestystä, joka hyväksyttiin 8 päivänä helmikuuta 1994 tehdyllä ETA:n sekakomitean päätöksellä N:o 1/94[4] ja jota on muutettu 8 päivänä helmikuuta 2005 tehdyllä ETA:n sekakomitean päätöksellä N:o 24/2005[5]. (3) ETA:n vuoden 2014 laajentumissopimusta on sovellettu sen allekirjoittajiin väliaikaisesti 12 päivästä huhtikuuta 2014, joten ETA:n sekakomitean päätöstä olisi sovellettava väliaikaisesti ETA:n vuoden 2014 laajentumissopimuksen voimaantuloon asti. (4) ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa Euroopan unionin puolesta esitettävä kanta ETA:n sekakomitean työjärjestyksen muuttamiseen perustuu tähän päätökseen liitettyyn luonnokseen ETA:n sekakomitean päätökseksi. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 161, 23.6.2005, s. 54. [2] EYVL L 305, 30.11.1994, s. 6. [3] EUVL L ... [4] EYVL L 85, 30.3.1994, s. 60. [5] EUVL L 161, 23.6.2005, s. 54. LIITE ETA:N SEKAKOMITEAN PÄÄTÖS N:o .../2014 ETA:n sekakomitean työjärjestyksen muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 92 artiklan 3 kohdan, sekä katsoo seuraavaa: (1) Bulgarian tasavallan ja Romanian osallistumisesta Euroopan talousalueeseen tehdyn ja Brysselissä 25 päivänä heinäkuuta 2007 allekirjoitetun sopimuksen[1] vuoksi ETA-sopimuksen 129 artiklan 1 kohtaa muutettiin bulgarian ja romanian lisäämiseksi ETA-sopimuksen kielten luetteloon. (2) Kroatian tasavallan osallistumisesta Euroopan talousalueeseen tehdyn ja Brysselissä 11 päivänä huhtikuuta 2014 allekirjoitetun sopimuksen[2], jäljempänä ’ETA:n vuoden 2014 laajentumissopimus’, vuoksi ETA-sopimuksen 129 artiklan 1 kohtaa on muutettava kroaatin lisäämiseksi ETA-sopimuksen kielten luetteloon. (3) Sen vuoksi olisi muutettava ETA:n sekakomitean työjärjestystä, joka hyväksyttiin 8 päivänä helmikuuta 1994 tehdyllä ETA:n sekakomitean päätöksellä N:o 1/94[3] ja jota on muutettu 8 päivänä helmikuuta 2005 tehdyllä ETA:n sekakomitean päätöksellä N:o 24/2005[4]. (4) ETA:n vuoden 2014 laajentumissopimusta on sovellettu sen allekirjoittajiin väliaikaisesti 12 päivästä huhtikuuta 2014, joten tätä päätöstä on sovellettava väliaikaisesti ETA:n vuoden 2014 laajentumissopimuksen voimaantuloon asti, ON HYVÄKSYNYT TÄMÄN PÄÄTÖKSEN: 1 artikla Muutetaan ETA:n sekakomitean päätös N:o 1/94 seuraavasti: 1. Korvataan 6 artiklan 2 kohta seuraavasti: ”Niiden EY-säädösten tekstit, jotka on määrä saattaa osaksi sopimuksen liitteitä sen 102 artiklan 1 kohdan mukaisesti, ovat yhtä todistusvoimaiset bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, sellaisina kuin ne on julkaistu Euroopan unionin virallisessa lehdessä. Säädökset laaditaan islannin ja norjan kielellä, ja ETA:n sekakomitea saattaa ne todistusvoimaisiksi 1 kohdassa tarkoitettujen, asian kannalta merkityksellisten päätösten kanssa.” 2. Korvataan 11 artiklan 1 kohta seuraavasti: ”ETA:n sekakomitean päätökset, joilla muutetaan sopimuksen liitteitä tai pöytäkirjoja, julkaistaan Euroopan unionin virallisen lehden ETA-osastossa bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä ja mainitun lehden ETA-täydennysosassa islannin ja norjan kielellä.” 2 artikla Tämä päätös tulee voimaan [...] päivänä [...]kuuta [...] tai sinä päivänä, jona ETA:n vuoden 2014 laajentumissopimus tulee voimaan, sen mukaan, kumpi ajankohta on myöhäisempi. Sitä sovelletaan väliaikaisesti 12 päivästä huhtikuuta 2014. 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä […] päivänä […] kuuta […]. ETA:n sekakomitean puolesta Puheenjohtaja […] ETA:n sekakomitean sihteerit […] [1] EUVL L 221, 25.8.2007, s. 15. [2] EUVL L ... [3] EYVL L 85, 30.3.1994, s. 60. [4] EUVL L 161, 23.6.2005, s. 54.